

Varaždin, Ulica Stanka Vraza 8 C

T: 042 / 201-412

F: 042 / 212-126

e-mail: info@gradski-stanovi.hr

www.gradski-stanovi.hr

KLASA: 112-01/22-01/1

URBROJ: 2186-98/01-22-3

Varaždin, 11. veljača 2022. g.

Na temelju članka 5. Pravilnika o unutarnjem ustrojstvu i načinu rada Javne ustanove Gradski stanovi broj: 19/07 od 6. 3. 2007., 38-VK/2008 od 19. 02. 2008., 75-ET/2010 od 09. 03. 2010., KLASA: 023-08/15-01, URBROJ: 2186/01-98-ET/15-1 od 25. 08. 2015., KLASA: 023-08/15-01/1, URBROJ: 2186/01-98-04/16-2 od 19. 02. 2016., KLASA: 023-08/15-01/1, URBROJ: 2186/01-98-04/17-3 od 27. 10. 2017., KLASA: 023-08/15-01/1, URBROJ: 2186-98-04/17-4 od 24. 11. 2017. ravnatelj Javne ustanove Gradski stanovi, dana 10. veljače 2022. godine raspisuje

**NATJEČAJ**

**za popunu radnog mjesta na neodređeno vrijeme**

u Javnoj ustanovi Gradski Stanovi Varaždin

OIB: 73172441120

(dalje: „Ustanova”)

**1. STRUČNI REFERENT ZA FINANCIJSKO-RAČUNOVODSTVENE I KNJIGOVODSTVENE POSLOVE**

**- 1 izvršitelj/izvršiteljica**

Stručni uvjeti za predmetno radno mjesto ~~su~~:

* IV/1 stupanj stručne spreme
* najmanje 5 godina radnog iskustva u struci na poslovima koji su obuhvaćeni uvjetima stručnosti za ovo radno mjesto.
* poznavanje rada na računalu

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Osoba se prima na rad uz obvezni probni rad od dva mjeseca.

Od kandidata očekujemo dobre komunikacijske vještine i spremnost učenja i unapređenja profesionalnih kompetencija, a poželjno je:

- iskustvo u izradi prijedloga proračuna za proračunskog korisnika u sustavu riznice, te iskustvo u poslovima vezanim uz izvršenje proračuna u sustavu riznice te

- poznavanje proračunskog računovodstva sukladno Zakonu o proračunu i Pravilniku o proračunskom računovodstvu.

Na natječaj se mogu javiti osobe oba spola.

Na natječaj se prijavljuje podnošenjem prijave. U **prijavi na natječaj** navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-mail adresa) i naziv radnog mjesta na koje se prijavljuje uz vlastoručni potpis te se prijavi prilažu svi prilozi.

**Uz prijavu** na natječaj kandidati su dužni **priložiti**:

1. Životopis,
2. Dokaz o hrvatskom državljanstvu, sukladno članku 29. stavku 1. Zakona o hrvatskom državljanstvu ("Narodne novine" broj 53/91, 70/91, 28/92, 113/03, 4/94, 130/11, 110/15, 102/19 i 138/21) - važeća osobna iskaznica, vojna iskaznica ili putovnica odnosno domovnica,
3. Dokaz o stečenoj traženoj odnosno odgovarajućoj stručnoj spremi i struci (svjedodžba, diploma, uvjerenje ili potvrda),
4. Dokaz o ukupnom radnom iskustvu sa stupnjem stručne spreme navedenim kao uvjet - elektronički zapis (e-radna knjižica) izdan od Hrvatskog zavoda za mirovinsko osiguranje odnosno potvrda izdana od Hrvatskog zavoda za mirovinsko osiguranje,
5. Potvrdu ili drugi odgovarajući dokaz o radnom iskustvu ostvarenom na poslovima za koje se traži odgovarajuće stručno znanje (ugovor o radu, potvrda poslodavca, rješenje o rasporedu i sl. koji sadrži vrstu posla koji je obavljao, uvjet stručne spreme propisan za poslove koje obavljao i vremensko razdoblje u kojem je kandidat obavljao navedene poslove), a koje je evidentirano u elektroničkom zapisu Hrvatskog zavoda za mirovinsko osiguranje, za cijeli period naveden kao uvjet pod alinejom 2.,
6. Uvjerenje nadležnog suda da se protiv podnositelja prijave ne vodi kazneni postupak (ne starije od 3 mjeseca),
7. Izjavu o aktivnom poznavanju rada na računalu, vlastoručno potpisanu.

Prijavi na natječaj **prilažu se čitke i pregledne preslike dokumenata**, **koje ne moraju biti ovjerene**. Izabrani kandidat dužan je prije sklapanja pisanog ugovora dostaviti na uvid dokumente u izvorniku.

Ako podnositelj prijave uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.).

Osobni podaci kandidata obradit će se isključivo u svrhu provedbe natječaja sukladno Zakonu o provedbi Opće uredbe o zaštiti podataka ("Narodne novine" broj 42/18) i Uredbe (EU) 2016/679.

Osobe koje prema posebnim propisima ostvaruju pravo prednosti prilikom zapošljavanja, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate imaju samo pod jednakim uvjetima.

Kandidat koji se poziva na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji  ("Narodne novine" broj 121/17, 98/19 i 84/21) imaju prednost pod jednakim po utvrđenom redoslijedu iz stavka 1. ovoga članka, ukoliko ispunjava uvjete propisane člankom 103. i 104. Zakona, te uvjete iz javnog natječaja odnosno natječaja. Prema članku 103. stavku 3. Zakona o hrvatskim braniteljima iz Domovinskog rata i članovima njihovih obitelji upućujemo na internetsku stranicu Ministarstva hrvatskih branitelja <https://branitelji.gov.hr/zaposljavanje-843/843>, na kojoj su navedeni dokazi potrebni za ostvarivanje prava prednosti pri zapošljavanju.

U slučaju kad se podnositelj prijave poziva na pravo prednosti, obvezan je, uz ostalo, dostaviti i dokaz o srodstvu s osobom temeljem koje se poziva na pravo prednosti (rodni list).

Kandidat koji se poziva na pravo prednosti prilikom zapošljavanja, sukladno članku 48.f Zakona o zaštiti civilnih i vojnih invalida rata ("Narodne novine" broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 92/14 i 98/19), uz prijavu na natječaj, dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat koji se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20), dužan je uz prijavu na natječaj, osim priloženih dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidatom prijavljenim na natječaj smatrat će se samo osoba koja podnese pravovremenu i urednu prijavu te ispunjava formalne uvjete iz natječaja. **Urednom prijavom smatra se potpuna prijava, odnosno prijava koja sadrži sve navedene podatke i priloge iz natječaja.**

Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete natječaja, ne smatraju se kandidatima prijavljenim na natječaj te će o tome biti obaviještene pisanim putem.

U natječajnom postupku obaviti će se intervju. Vrijeme i mjesto održavanja intervjua objaviti će se najmanje pet dana prije održavanja istog na internetskoj stranici Ustanove (https://www.gradski-stanovi.hr/).

Prijave na natječaj s potrebnom dokumentacijom u zatvorenoj omotnici, bez navođenja pošiljatelja, s naznakom „**Ne otvaraj – natječaj za popunu radnog mjesta**" dostavljaju se neposredno u pisarnicu Ustanove u uredovnom radnom vremenu ili preporučenom poštom na adresu: Javna ustanova Gradski stanovi, na adresu Trg slobode 12/I, 42 000 Varaždin, u roku od osam (8) dana od dana objave natječaja u „Narodnim novinama".

O rezultatima izbora prijavljeni kandidati bit će obaviješteni u zakonskom roku, najkasnije u roku od 60 dana od isteka roka za podnošenje prijave. Po raspisanom natječaju ne mora se obaviti izbor te se donosi odluka o poništenju natječaja. Protiv odluke o poništenju natječaja nije dopušteno podnošenje pravnih lijekova.

RAVNATELJ

Roman Veršić, mag.ing.